# Anna Simó i Castelló

### De Viquipèdia

Anna Simó i Castelló
Diputada al Parlament de Catalunya
Al càrrec
Novembre del 2006 – present
Consellera del Departament de Benestar i Família de la Generalitat de Catalunya
Al càrrec
Desembre de 2003 – Maig del 2006
Precedit per | Irene Rigau
Succeït per | Carme Figueras
Naixement | 26 de juliol del 1968 Els Alamús (Segrià)
Partit polític | Esquerra Republicana
Lloc web: simo.blocsesquerra.cat

Anna Simó i Castelló Va néixer als Alamús, Segrià, el 26 de juliol de 1968. Política catalana, membre d'Esquerra Republicana de Catalunya des del 1990. Ha estat Consellera de Benestar i Família de la Generalitat de Catalunya des de la constitució del Govern Catalanista i d'Esquerres de Pasqual Maragall (2003), fins el 2006.

Llicenciada en filologia catalana per la Universitat de Barcelona, va fer un postgrau de planificació lingüística a la mateixa universitat. Ha treballat al Consorci per a la Normalització Lingüística, on ha tingut diverses responsabilitats, entre elles, responsable de Ciutat Vella al Centre de Normalització Lingüística de Barcelona. És membre de diverses entitats culturals i cíviques, entre les quals Ca la Dona i el Centre d’Estudis de l’Hospitalet. Afiliada a la CONC des del 1990, ha format part del Comitè d’Empresa del Consorci per a la Normalització Lingüística.

Pel que fa a la seva trajectòria política, és membre del Consell Nacional d'Esquerra des del 1994. Ha estat presidenta local d’Esquerra a l’Hospitalet (1996-2002) i membre de l’Executiva Nacional (1998-2004 i del 2006 ençà). També ha estat secretària nacional de Política Social d’ERC (2001-2004), i des del 2006 és vicesecretària d’Acció Política d’Esquerra. Va ser elegida regidora de l’Ajuntament de L'Hospitalet de Llobregat (2003) i nomenada consellera comarcal del Consell Comarcal del Barcelonès. Va ser consellera de Benestar i Família (2003-2006). És portaveu adjunta del Grup Parlamentari d’Esquerra Republicana de Catalunya.

## [edita] Enllaços externs

- Anna Simó
- Biografia a Gencat.net

Obtingut de "http://ca.wikipedia.org../../../a/n/n/Anna_Sim%C3%B3_i_Castell%C3%B3_4d38.html"

Categories: Militants d'ERC | Consellers de la Generalitat de Catalunya

##### Views

- Article
- Discussió
- Revisió actual

##### Cerca

##### En altres llengües

- English